  Майя Бывальцева Можгаысь егитъёслэн парламентсы Удмуртиын устоез луиз. Со сярысь ивортэ элькунысь Кун Кенешлэн пресс-службаез. Конкурс 2016-тӥ арын пӧсьтолэзе кутскиз но куинь люкетэн ортчиз. Финалэ потӥзы Дэри ёросысь, Можгаысь но Глазкарысь егитъёс. Соос асьсэлэн ужамзы, ортчытэм ужрадъёссы, вуоноезлы чакланъёссы сярысь веразы. «Милям потэ, устолыко егитъёс элькунэз мер но экономика ласянь азинтонэ мыло-кыдо мед пыриськозы, асьсэ шаерзэс мед яратозы шуыса. Со егитъёсын ужаммылэн одӥгез валтӥсь ужпумез», — пусйиз элькун парламентысь тодосъя, дышетонъя, лулчеберетъя но егитъёсын ужан политикая ялан ужась ӧрилэн кивалтӥсез Ольга Черкасова. Кыкетӥ но куинетӥ интыосты басьтӥзы Дэри ёросысь но Глазкарысь егитъёслэн парламентъёссы. Тегъёс: Мерлык Ижкар Можга егитъёс Удмуртия Глазкар КунКенеш автозавод  